**LĪDZDARBĪBAS LĪGUMS**

**PAR KATLUMĀJAS IZMANTOŠANU VALSTIJ PIEKRITĪGĀS MANTAS - TABAKAS IZSTRĀDĀJUMU IZNĪCĪNĀŠANAI**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kura vārdā saskaņā ar 2023.gada 1.decembra pilnvaru Nr.572
“Par A. Gremzdes pilnvarojumu” rīkojas Valsts ieņēmumu dienesta ģenerāldirektora vietniece Antra Gremzde (turpmāk – Iestāde) no vienas puses, un

**Sabiedrība ar ierobežotu atbildību “Rettenmeier Baltic Timber”** reģistrācijas Nr.40003240191, tās valdes locekļa Rolanda Rimicāna personā, kurš rīkojas saskaņā ar statūtiem, turpmāk – Izpildītājs, no otras puses, abi kopā saukti arī kā Puses, bet atsevišķi kā Puse, pamatojoties uz

Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 2.punktu

un

Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 38.2.apakšpunktu, noslēdza šādu līgumu, turpmāk tekstā – Līgums:

1. **LĪGUMA PRIEKŠMETS**

1.1. Izpildītājs nodot Iestādei īslaicīgai bezatlīdzības izmantošanai savā īpašumā esošo putekļveida kurināmā katlumāju, kas atrodas Valsts vides dienesta izsniegtās atļaujas norādītajā adresē, kurās par kurināmo izmanto cieto kurināmo un kura aprīkota ar dūmgāzu cieto daļiņu uztveršanas iekārtām, valstij piekritīgās mantas – tabakas izstrādājumu iznīcināšanai (turpmāk – Manta).

1.2. Tabakas izstrādājumi šī Līguma ietvaros - jebkurš izstrādājums, kurš kaut vai daļēji sastāv no tabakas, kura ir vai nav ģenētiski modificēta (piemēram, cigāri un cigarillas, cigaretes, smēķējamā tabaka, tabakas lapas, karsējamā tabaka un ūdenspīpju tabaka, tabakas aizstājējprodukti (izņemot elektroniskajās smēķēšanas ierīcēs izmantojamais šķidrums vai tā sastāvdaļas)), un kurš paredzēts lietošanai – smēķēšanai, šņaukšanai, košļāšanai vai zelēšanai.

1. **MANTAS IZNĪCINĀŠANAS KĀRTĪBA UN NOSACĪJUMI**
	1. Iestāde, saskaņā ar 2013.gada 26.novembra Ministru kabineta noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 38.2.apakšpunktā noteikto, Mantu iznīcina sadedzinot putekļveida kurināmā kurtuvēs vai katlumājās, kurās par kurināmo izmanto cieto kurināmo un kuras aprīkotas ar dūmgāzu cieto daļiņu uztveršanas iekārtām.
	2. Iestādes pilnvarotā persona, kas norādīta Līguma 7.10.1.apakšpunktā, vismaz 3 (trīs) darbdienas pirms plānotās Mantas iznīcināšanas dienas nosūta elektronisku pieteikumu Izpildītāja pilnvarotajai personai, kas norādīta Līguma 7.10.2.apakšpunktā. Pieteikumā tiek norādīts plānotais ierašanās datums, laiks un iznīcināmās Mantas apjoms.
	3. Izpildītāja un Iestādes pilnvarotās personas, kuras norādītas Līguma 7.10.apakšpunktā savstarpēji saskaņo Mantas sadedzināšanas dienu un laiku.
	4. Izpildītājs nodrošina iespēju apkures katla/-u kurtuvē Mantas tehniskai iznīcināšanai no ārpuses ievietot tabakas izstrādājumus sadedzināšanai.
	5. Mantas iznīcināšana notiek ar Iestādes rīkojumu izveidotās valstij piekritīgās mantas iznīcināšanas komisijas locekļu klātbūtnē.
	6. Izpildītājs nodrošina Mantas tehnisko iznīcināšanu, piemēram, atver apkures katla durvis, nodrošina pilnīgu tabakas izstrādājumu sadegšanu
	7. Mantas iznīcināšana vienlaicīgi ir veicama vienā putekļveida kurināmo kurtuvē vai katlumāja 1 (vienas) darba dienas ietvaros no plkst. 8.00 līdz plkst. 17.00.

**3. PUŠU TIESĪBAS UN PIENĀKUMI**

3.1. Iestāde:

3.1.1. kontrolē Līgumā paredzēto Izpildītāja saistību izpildi;

3.1.2. iepriekš pieteiktajā un saskaņotajā laikā nogādā Mantu uz iznīcināšanas vietu un to iznīcina.

3.2. Izpildītājs:

3.2.1. bez atlīdzības nodod Iestādei izmantošanai putekļveida kurināmā katlumāju Mantas sadedzināšanai;

3.2.2. Līguma darbības laikā nodrošina visu nepieciešamo atļauju uzturēšanu, kas apliecina putekļveida kurināmā katlumājas atbilstību nosacījumiem, kurās par kurināmo izmanto cieto kurināmo un kuras aprīkotas ar dūmgāzu cieto daļiņu uztveršanas iekārtām;

3.2.3. nodrošina iespēju putekļveida kurināmā kurtuvē vai katlumājā Mantas iznīcināšanu 11 (vienpadsmit) mēnešus kalendāra gada laikā (ne tikai apkures sezonā);

3.2.4. ja radīsies izdevumi, kas saistīti ar Līguma saistību izpildi, apņemas segt patstāvīgi par saviem līdzekļiem pilnā apmērā;

* + 1. nodrošina Mantas sadedzināšanu atbilstoši visu to Latvijas Republikas spēkā esošo normatīvo aktu prasībām, kas attiecas uz to jomu, tai skaitā darba drošības, ugunsdrošības, vides aizsardzības prasībām, u.c., kā arī uzņemas atbildību par jebkādiem minēto noteikumu pārkāpumiem un to izraisītajām sekām.
1. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir noslēgts uz 1 (vienu) gadu.
	2. Pusēm ir tiesības izbeigt Līguma darbību vismaz 30 (trīsdesmit) dienas iepriekš rakstiski paziņojot par to otrai Pusei.
	3. Līguma darbība var tikt izbeigta pirms termiņa, Pusēm par to savstarpēji rakstiski vienojoties.
	4. Iestādei ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja atbilstoši Starptautisko un Latvijas Republikas nacionālo sankciju likumam Līguma 7.5.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.

**5. INFORMĀCIJAS NEIZPAUŽAMĪBA**

* 1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Iestādi. Visa informācija, ko Iestāde sniedz Izpildītājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Iestādes rakstiskas piekrišanas.
	2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Piegādātāja administrācijas un grāmatvedības sagatavotos publiska rakstura pārskatos un atskaitēs u.tml.).

**6. NEPĀRVARAMA VARA**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.

* 1. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darbdienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	2. Puses tiek atbrīvotas no atbildības saskaņā ar Līguma 6.1.punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.2.punktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	3. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**7. CITI NOTEIKUMI**

* 1. Līgums atspoguļo Pušu vienošanos attiecībā uz Līguma priekšmetu.
	2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	3. Ja kādai no Pusēm tiek mainīts juridiskais statuss, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Iestādes pilnvaroto personu vai to rekvizītu maiņu paraksta VID Finanšu pārvaldes direktors vai persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Iestāde tiek reorganizēta, Iestāde savas no Līguma izrietošās tiesības un pienākumus var nodot Iestādes tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Iestādes un Iestādes tiesību pārņēmēja Līguma tiesību un pienākumu sadalījumu atbilstoši Iestādes reorganizācijai. Izpildītājs brīdina Iestādi par šādu apstākļu iestāšanos 10 (desmit) dienas iepriekš.
	5. Izpildītājs 2 (divu) darba dienu laikā rakstveidā informē Iestādi:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēt tiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēt tiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	6. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
	7. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	8. Par Līguma grozījumiem un papildinājumiem Puses vienojas rakstiski, izņemot Līguma 7.3.apakšpunktā minēto gadījumu.
	9. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajam personām bez otras Puses rakstiskas piekrišanas.
	10. Puses vienojas, ka ar Līguma izpildi saistītos jautājumus (tajā skaitā sūtīt pieteikumus) risinās šādas Pušu pilnvarotās personas –

7.10.1. no Iestādes puses: Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Dina Alberte (tālrunis: 67120202, e-pasts: Dina.Alberte@vid.gov.lv) vai Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Inese Uzkliņģe (tālrunis: 67120203, e-pasts: Inese.Uzklinge@vid.gov.lv), vai Valsts ieņēmumu dienesta Finanšu pārvaldes Iepirkumu un valstij piekritīgās mantas daļas vecākais speciālists valstij piekritīgo mantu darbības jomā Ilmars Kukurs (tālrunis: 67120237, e-pasts: Ilmars.Kukurs@vid.gov.lv);

7.10.2. no Izpildītāja puses:Valdis Peļņa (tālrunis: 26376628, e-pasts: pelna.valdis@rettenmeier.com).

* 1. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēt tiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēt tiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	2. Pušu pilnvarotās personas savstarpējā sarakstē (arī pieteikumu nosūtīšanā), kas saistīta ar Līguma izpildi, izmanto elektronisko pastu. Vēstules nosūtīšanas laiks tiek fiksēts uz Iestādes elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā).
	3. Līguma 7.10.1.apakšpunktā norādītās Iestādes pilnvarotās personas nav pilnvarotas izdarīt labojumus vai grozījumus Līgumā.
	4. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	5. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.
1. **PUŠU REKVIZĪTI UN PARAKSTI**

|  |  |
| --- | --- |
| **Iestāde:** Valsts ieņēmumu dienests NMR kods Nr. 90000069281Talejas iela 1Rīga, LV-1978 Tālr. 67122689e-pasts: vid@vid.gov.lve-Adrese: \_DEFAULT@90000069281 | **Izpildītājs:** SIA “Rettenmeier Baltic Timber”Reģistrācijas Nr.: 40003240191Plānupes iela 26, Inčukalns, Siguldas novads, LV-2141Tālr.: 26376628e-pasts: pelna.valdis@rettenmeier.com e-Adrese:  |
| (paraksts\*)Ģenerāldirektora vietniece Antra Gremzde | (paraksts\*)Valdes loceklis Rolands Rimicāns |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU